Z A P I S N I K
9. sjednice Vijeća Gradske četvrti Podsljeme
održane 19. veljače 2018. u objektu MO Šestine,
Šestinski trg 10, s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semren, Emil Tafra, Drago Topolovec i Zlatko Večerin.

Drugi nazočni: Goran Rogić, Gradski ured za mjesnu samoupravu


Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 8. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 8. sjednice Vijeća Gradske četvrti Podsljeme. 

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći


DNEVNI RED:


1.  Plan komunalnih aktivnosti Gradske četvrti Podsljeme za 2018. – donošenje zaključka
2.  Strateška studija o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba – davanje mišljenja
3.  Prijedlog odluke o izmjenama i dopunama Odluke o nerazvrstanim cestama – davanje mišljenja
4. Prijedlog zaključka o prijedlogu utroška sredstava sa pozicije „Ostali nespomenuti rashodi poslovanja“ – donošenje odluke
5. Korištenje sredstava sa pozicije „Ostali nespomenuti rashodi poslovanja“ – donošenje zaključka
6. Pitanja, prijedlozi i obavijesti


Ad.1. Plan komunalnih aktivnosti Gradske četvrti Podsljeme 2018.


Predsjednik Vijeća objašnjava pojedine stavke u Planu. Ističe kako je bilo teško izabrati najprioritetnije stvari. Uz smanjenje Plana ove godine za približno 700 tisuća kuna i prijenos sredstava od isto toliko, naglasak ovogodišnjeg Plana je na realizaciji građevinskih dozvola za kanalizaciju u Šantekima, Čmarcima i Marščici, što je iznos od približno 1.5 miliona kuna. Također ide se u realizaciju prošlogodišnjih projekata za dio škola i vrtića i ne ostaje puno sredstava za ceste i javne površine.

Ističe kako će dodatna asfaltiranja ulica ići kroz Planove malih komunalnih akcija mjesnih odbora.

Nakon kraće rasprave, Vijeće jednoglasno donosi Plan komunalnih aktivnosti Gradske četvrti Podsljeme za 2018. Iste nalazi u privitku ovog zapisnika.


Ad.2. Strateška studija o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba

Predsjednik Vijeća objašnjava kako su materijale za ovu točku članovi Vijeća dobili na mail.
Predlaže davanje pozitivnog mišljenja na studiju.

Bez rasprave, Vijeće većinom glasova (Emil Tafra PROTIV) donosi sljedeći:


Z A K LJ U Č A K
O davanju mišljenja o Strateškoj studiji o utjecaju Plana gospodarenja
Otpadom Grada Zagreba i Nacrt prijedloga Plana gospodarenja
otpadom Grada Zagreb

1. Vijeće Gradske četvrti Podsljeme daje pozitivno mišljenje na Stratešku studiju o utjecaju Plana gospodarenja otpadom Grada Zagreba na okoliš i Nacrt prijedloga Plana gospodarenja otpadom Grada Zagreba

2. Vijeće nema dodatnih prijedloga i sugestija na Stratešku studiju i Nacrt prijedloga

3. Ovaj je zaključak biti upućen Gradskom uredu za gospodarstvo, energetiku i zaštitu okoliša

Ad.3. Prijedlog odluke o izmjenama i dopunama Odluka o nerazvrstanim cestama

Predsjednik Vijeća objašnjava kako su materijale za ovu točku članovi Vijeća dobili na mail.
Predlaže davanje pozitivnog mišljenja na prijedlog odluke.

Bez rasprave, Vijeće većinom glasova (Emil Tafra SUZDRŽAN) donosi slijedeće:


Z A K LJ U Č A K
o davanju mišljenja na Prijedlog Odluke o izmjenama i dopunama 
Odluke o nerazvrstanim cestama

1. Vijeće Gradske četvrti Podsljeme daje pozitivno mišljenje na Prijedlog Odluke o izmjenama i dopunama Odluke o nerazvrstanim cestama

2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet.



Ad 4. Prijedlog zaključka o prijedlogu utroška sredstava sa pozicije „Ostali nespomenuti rashodi poslovanja“

Predsjednik Vijeća objašnjava kako je potrebno, kao i svake godine donijeti okvirni prijedlog utroška sredstava s pozicije „Ostali nespomenuti rashodi poslovanja“.
[bookmark: _GoBack]
Bez rasprave, Vijeće jednoglasno donosi slijedeće:

Z A K LJ U Č A K
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA

I. Vijeće Gradske četvrti Podsljeme iz Razdjela Proračuna Grada Zagreba 0502, na poziciji 202-3299 „Ostali nespomenuti rashodi poslovanja“ za 2018. raspolaže sa 200.000,00 kn.

II. Vijeće Gradske četvrti predlaže utrošak sredstava iz točke I. ovog Zaključka na sljedeći način:

1. Protokolarne potrebne i nepredviđeni troškovi				100.000,00kn
2. Nabava robe i usluga za predškolske ustanove				30.000,00kn
3. Nabava robe i usluga za Školske ustanove				60.000,00kn
4. Nabava robe i usluga za zdravstvene ustanove				10.000,00kn	

								         Ukupno:200.000,00kn

	III. Ovaj će Zaključak biti dostavljen Gradskom uredu za mjesnu samoupravu.


Ad 5. Korištenje sredstava sa pozicije „Ostali nespomenuti rashodi poslovanja“

Predsjednik Vijeća ističe kako je pristigla molba OŠ Gračani za plaćanje pehara za sportska natjecanja za potrebe škole. Predlaže da se prihvati zamolba.
Bez rasprave, Vijeće jednoglasno donosi Zaključak o odobrenju korištenja sredstava. Isti se nalazi u privitku ovog zapisnika.


Sjednica je završila u 10,45 sati.

KLASA:026-02/18-001/126
URBROJ:251-06-11-2-18-2
Zagreb, 7. veljače 2018.

Zapisnik vodio:
Goran Rogić





							PREDSJEDNIK VIJEĆA
							GRADSKE ČETVRTI PODSLJEME

						                  Krešimir Kompesak
2

